മകന് പതിമൂന്നില് ലൈസന്സ്,അച്ഛന് പോലീസ് എസ്കോര്ട്ട് മലപ്പുറം വരെ പോകുവല്ലേ രണ്ടെണ്ണം വീശികളയാം എന്ന് സുരേന്ദ്രകുമാര് വിചാരിച്ചു, വീശി കഴിഞ്ഞപ്പോ കാറോടിക്കാന് വയ്യ. ഡോണ്ട് വെറി സ്വന്തം മകനല്ലേ കൂടെ, എടുക്കട മോനെ വണ്ടി എന്ന് അച്ഛന് കേള്ക്കാന് കാത്തിരുന്ന മകന്. പിന്നങ്ങോട്ട് ഒരൊറ്റ പോക്കാ പോകുന്നവഴി കൈകാണിച്ച പോലിസിന് ടാറ്റാ കൊടുക്കാനും മറന്നില്ല.. പതിമൂന്നുകാരനായ മകനെ കാര് ഡ്രൈവിംഗ് ഏല്പ്പിച്ച പിതാവിനെപോലീസ് റിമാന്ഡ് ചെയ്തു. തിരുവനന്തപുരം കളിയിക്കാവിള സ്വദേശി സുരേന്ദ്രകുമാറിനെയാണ് ഇന്നലെ റിമാന്ഡ് ചെയ്തത്. ചൊവ്വാഴ്ച രാത്രി എട്ടിന് ചാത്തന്നൂര് ജംഗ്ഷനില്വച്ചാണ് ഇയാളെ പൊലീസ് പിടികൂടുന്നത്. ഡ്രൈവിംഗ് സീറ്റില് ചെറിയ കുട്ടിയെ കണ്ട യാത്രക്കാരില് ചിലര് പൊലീസില് വിവരം അറിയിച്ചതിനെ തുടര്ന്ന് പൊലീസ് പിന്തുടര്ന്ന് പിടികൂടുകയായിരുന്നു. തിരുവനന്തപുരത്തുനിന്ന് മലപ്പുറത്തേക്കുള്ള യാത്രയിലായിരുന്ന സുരേന്ദ്രകുമാര് മദ്യപിച്ച് ലക്കുകെട്ട് വാഹനം ഓടിക്കാന് സാധിക്കാത്ത അവസ്ഥയിലായിരുന്നു ഇയാള്. ജുവനൈല് ജസ്റ്റിസ് ആക്ട്, മോട്ടോര് വെഹിക്കിള് ആക്ട് പ്രകാരമാണ് കേസ് എടുത്തത്. കാറിന് ഇന്ഷുറന്സ് ഇല്ലെന്നും പരിശോധനയില് കണ്ടെത്തിയിരുന്നു. ഏതായാലും ഇനി കുറച്ചുനാള് പോലീസ് ഡ്രൈവറുടെ പിന്നിലിരുന്ന് യാത്ര ചെയ്യാം. Video Link https:youtu.beOAzkZUjW4HYThe post മകന് പതിമൂന്നില് ലൈസന്സ്,അച്ഛന് പോലീസ് എസ്കോര്ട്ട് first appeared on MalayalamExpressOnline.